সোশ্য়াল মিডিয়ায় মিথ্যা প্রচার পাকিস্তানের, আসল সত্যি জানুন বিদেশ মন্ত্রকের ব্রিফিংসে

ওয়েব ডেস্ক: ভারত-পাক উত্তেজনার (India Pakistan Tension) রেশ বজায় আছে শনিবারও। এদিন ভোরে পাকিস্তানি সেনারা দাবি করেন, পাকিস্তানের তিনটি বায়ুসেনা ঘাঁটিতে (Airforce) ভারত হামলা চালিয়েছে। শনিবার ভোর চারটে নাগাদ পাকসেনার মুখপাত্র জেনারেল আহমেদ শরিফ চৌধুরী জানান, রাওয়ালপিন্ডির নুর খান, চাকওয়ালের মুরিদ এবং রাফিকি বায়ুসেনা ঘাঁটিতে হামলা চালিয়েছে ভারত।

একের পর এক মিথ্যে দাবি করে চলেছে পাকিস্তান। ভারতের প্রেস ইনফরমেশন ব্যুরো বা PIB-ও অনবরত ফ্যাক্ট চেক করে সত্যিটা সামনে আনছে। পাকিস্তানিরা দাবি করছিল, ভারতীয় বায়ুসেনার মহিলা পাইলট স্কোয়াড্রন লিডার শিবানি সিং নাকি পাক সেনার হাতে বন্দি। PIB জানিয়ে দিল, ডাহা মিথ্যে কথা। একই কথা সাংবাদিক বৈঠকেও জানিয়েছিলেন, ভারতের বিদেশ সচিব বিক্রম মিস্রি, কর্নেল সোফিয়া কুরেশি।

Indian Female Air Force pilot has NOT been captured?

Pro-Pakistan social media handles claim that an Indian Female Air Force pilot, Squadron Leader Shivani Singh, has been captured in Pakistan.#PIBFactCheck

This claim is FAKE!#IndiaFightsPropaganda @MIB_India… pic.twitter.com/V8zovpSRYk

— PIB Fact Check (@PIBFactCheck) May 10, 2025

আরও পড়ুন: কাশ্মীরের ডাল লেকে উড়ে এল পাকিস্তানের মিসাইল!

এরপরই খবর আসে, পাকিস্তানের ছোড়া বোমা প্রাণ কেড়েছে রাজৌরির অতিরিক্ত ডেপুটি কমিশনার রাজ কুমার থাপা-সহ ৫ জনের। সূত্রের খবর, শনিবার ভোরে রাজৌরির অতিরিক্ত ডেপুটি কমিশনারের বাড়িতে পাকিস্তানের দিক থেকে আসা বোমা গিয়ে পড়ে। তাতেই গুরুতর জখম হন কমিশনার। দ্রুত হাসপাতালে নিয়ে যাওয়া হলেও তাঁকে বাঁচানো যায়নি।

উল্লেখ্য, ভারত-পাক উত্তেজনার আবহে মধ্যস্থতা করতে চায় আমেরিকা। আরও একবার ট্রাম্প-প্রশাসনের তরফ থেকে সেই প্রস্তাব এল আমেরিকার তরফ থেকে।