অনুপ্রবেশের চেষ্টা করেছে পাকিস্তান: মিস্রি

ওয়েব ডেস্ক: শুক্রবার সকালে সিয়ালকোটে ধূলিসাৎ করা হয়েছে পাক লঞ্চ প্যাড। এদিন সাংবাদিক সম্মেলন করছেন ভারতের বিদেশ সচিব বিক্রম মিস্রি ( Vikram Misri), কর্নেল সোফিয়া কুরেশি। বিক্রম মিস্রি বলেন, পাকিস্তানের প্ররোচনা চলছেই। জানানো হয়, অনুপ্রবেশের চেষ্টা করেছে পাকিস্তান।

এদিন কর্নেল সোফিয়া কুরেশি সাংবাদিক বৈঠকে জানান, “পাকিস্তান সেনা পশ্চিম ভারতে লাগাতার আক্রমণ চালাচ্ছে। LOC-র ওপার থেকে বিনা প্ররোচনায় গুলি চালানো হচ্ছে। হাইস্পিড মিসাইল, আর্টিলারি গান, ড্রোনের ব্যবহার করছে। LOCতে শ্রীনগর থেকে নালিয়া পর্যন্ত ২৬-এর বেশি জায়গায় অনুপ্রবেশের চেষ্টা করেছে পাকিস্তান। যদিও বিএসএফ অধিকাংশকেই প্রতিহত করেছে।”

আরও পড়ুন: গুজরাতে বায়ুসেনার কামাল, আকাশেই উড়ল ৬টি পাক ড্রোন

সাংবাদিক বৈঠকে জানানো হয়,” উধমপুর, পাঠানকোট, ভুজ, ভাটিন্দায় বায়ুসেনা স্টেশনে ক্ষতি করার চেষ্টা করেছে। রাত ১টা ৪০ মিনিটে পাকিস্তান হাই স্পিড মিসাইল ছুড়ে পাঞ্জাবের এয়ারবেস স্টেশনের ক্ষতি করার চেষ্টা করেছে। পাকিস্তান নিন্দনীয় ভাবে ও কাপুরুষের মতো শ্রীনগর, অবন্তীপুর ও উধমপুরের বায়ুসেনার চিকিৎসা কেন্দ্রে, স্কুলকে নিশানা করে। ভারতীয় সেনার প্রত্যাঘাতে সঠিক জবাব দেওয়া হয়েছে পাকিস্তানকেও।”

#WATCH | #OperationSindoor | Foreign Secretary Vikram Misri says, “I have said on numerous earlier occasions, it is Pakistani actions that have constituted provocations and escalations. In response, India has defended and reacted in a responsible and measured fashion to these… pic.twitter.com/fFFqtiaPOG

— ANI (@ANI) May 10, 2025